ᱥᱤᱱᱫᱷ

ᱥᱤᱱᱫᱷ (ᱥᱤᱱᱫᱷᱤ: سنڌ‎ ; ᱩᱨᱫᱩ: سِندھ‬‎) ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱯᱚᱱᱭᱟ ᱴᱚᱴᱷᱟ ᱥᱮ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱠᱟᱱᱟ,  ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱮᱛᱚᱢ - ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ-ᱟ᱾ ᱱᱟᱜᱟᱢᱤᱭᱟᱹ ᱞᱮᱠᱟ ᱛᱮ ᱥᱤᱱᱫᱷᱤ ᱦᱚᱲ ᱟᱜ ᱚᱲᱟᱜ ᱟᱨ ᱵᱮᱯᱟᱨ ᱥᱤᱧᱩᱛᱤᱭᱟᱹ ᱩᱯ ᱢᱚᱦᱟᱫᱮᱥ ᱨᱮᱭᱟᱜ ᱱᱟᱜᱟᱢ ᱥᱟᱶ ᱡᱚᱲᱟᱣ ᱢᱮᱱᱟᱜ-ᱟ᱾ ᱱᱚᱣᱟ ᱟᱨᱦᱚ' ᱢᱮᱦᱨᱟᱱ ᱵᱮᱰᱟ ᱢᱮᱱᱛᱮ ᱦᱚ ᱠᱚ ᱢᱮᱛᱟᱜ ᱜᱮᱭᱟ᱾  ᱥᱤᱫᱷ ᱫᱚ ᱡᱟᱭᱜᱟ ᱨᱮᱭᱟᱜ ᱡᱯᱠᱷᱟ ᱞᱮᱠᱟ ᱛᱮ ᱛᱮᱥᱟᱨ ᱢᱟᱨᱟᱝ ᱴᱚᱴᱷᱟ ᱠᱟᱱᱟ, ᱟᱨ ᱯᱟᱧᱡᱟᱵᱽ ᱛᱟᱭᱚᱢ ᱫᱚᱥᱟᱨ ᱢᱟᱨᱟᱝ ᱴᱚᱴᱷᱟ ᱠᱟᱱᱟ ᱦᱚᱲ ᱞᱮᱠᱷᱟ ᱦᱤᱥᱟᱹᱯ ᱛᱮ᱾ 

ᱥᱤᱱᱫᱷ ᱯᱟᱠᱤᱛᱟᱱ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱠᱟᱹᱣᱰᱤ ᱟᱹᱨᱤ ᱱᱮᱢᱟᱜ-ᱟ᱾ ᱠᱟᱨᱟᱪᱤ ᱠᱷᱚᱱ ᱜᱮ ᱯᱟᱠᱩᱥᱛᱟᱱ ᱨᱮᱭᱟᱜ ᱡᱚᱛᱚ ᱵᱮᱝᱠ ᱪᱟᱞᱟ ᱵᱟᱱᱟᱣᱚᱜ ᱠᱟᱱᱟ᱾ ᱥᱤᱱᱫᱷ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱤᱨᱤᱛ ᱵᱟᱠᱷᱚᱞ ᱠᱚ ᱢᱟᱛᱟᱜ ᱠᱟᱱᱟ ᱟᱨ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱟᱨᱭᱟ ᱵᱮᱯᱟᱨᱤ ᱯᱚᱨᱴ, ᱯᱚᱨᱴ ᱵᱤᱱ ᱠᱟᱥᱤᱢ ᱟᱨ ᱠᱟᱨᱟᱪᱤ ᱯᱚᱨᱴ ᱦᱚ ᱢᱮᱱᱟᱜ-ᱟ᱾ ᱥᱤᱱᱫᱷ ᱫᱤᱥᱚᱢ ᱞᱟᱹᱜᱤᱫ ᱡᱚᱢ ᱧᱩᱣᱟᱜ, ᱟᱲᱟᱜ ᱥᱟᱠᱟᱢ, ᱦᱚ'ᱭ ᱟᱨᱡᱟᱣᱮᱫ ᱠᱟᱱᱟ᱾ ᱥᱤᱱᱫᱷ ᱯᱟᱠᱤᱥᱛᱟᱱ ᱨᱮᱛᱟᱜ ᱯᱷᱟᱨᱟᱥᱤᱴᱤᱠᱮᱞ ᱵᱤᱨᱤᱛ ᱨᱮᱭᱟᱜ ᱛᱟᱞᱢᱟ ᱠᱟᱱᱟ᱾

ᱯᱚᱱ ᱠᱚᱱᱟ

ᱥᱤᱱᱫᱷ ᱨᱮᱭᱟᱜ ᱯᱟᱪᱷᱮ ᱱᱟᱠᱷᱟ ᱨᱮ ᱵᱮᱞᱚᱪᱤᱥᱛᱟᱱ ᱢᱮᱱᱟᱜ-ᱟ, ᱟᱨ ᱠᱚᱭᱮ ᱱᱟᱠᱷᱟ ᱨᱮᱫᱚ ᱯᱟᱧᱡᱟᱵᱽ ᱾ ᱥᱤᱱᱫᱷ ᱨᱮᱭᱟᱜ ᱥᱟᱢᱟᱝ ᱥᱤᱢᱟᱹ ᱫᱚ ᱟᱨᱦᱚ' ᱥᱤᱧᱩᱛᱤᱭᱟᱹ ᱯᱚᱱᱚᱛ ᱜᱩᱡᱨᱟᱛ ᱟᱨ ᱨᱟᱡᱮᱥᱛᱷᱟᱱ ᱨᱮᱦᱚ' ᱡᱟᱯᱟᱜ ᱟᱠᱟᱱᱟ, ᱟᱨ ᱮᱛᱚᱢ ᱱᱟᱠᱷᱟ ᱫᱚ ᱟᱨᱚᱵᱤᱭᱟᱱ ᱫᱚᱨᱭᱟ᱾ᱥᱤᱱᱫᱷ ᱨᱮᱱᱟᱜ ᱰᱷᱮᱨ ᱡᱟᱭᱜᱟ ᱜᱮ ᱥᱤᱱᱫᱷᱩ ᱜᱟᱰᱟ ᱨᱮᱭᱟᱜ ᱵᱮᱰᱟ, ᱥᱤᱧᱩᱛ ᱥᱤᱢᱟᱹᱱᱟ ᱨᱮᱭᱟᱜ ᱥᱩᱨ ᱥᱩᱯᱩᱨ ᱛᱷᱟᱨ ᱦᱟᱦᱟᱝᱠᱟᱨ ᱟᱨ ᱯᱟᱪᱷᱮ ᱨᱮ ᱠᱮᱱᱛᱷᱟᱨ ᱵᱩᱨᱩᱢᱟᱞᱟ ᱢᱮᱱᱟᱜ-ᱟ᱾ᱥᱤᱱᱫᱜᱴᱷ ᱨᱮᱭᱟᱜ ᱦᱚᱭ ᱦᱤᱥᱤᱫ ᱠᱟᱹᱴᱤᱡ ᱞᱚᱞᱚ ᱢᱟᱪᱷᱟ ᱜᱮᱭᱟ᱾ ᱴᱚᱴᱷᱟ ᱫᱚᱵᱟᱹᱴᱤᱭᱟᱹ ᱥᱮ ᱫᱚ ᱠᱟᱨᱟᱪᱤ ᱠᱟᱱᱟ, ᱟᱨ ᱱᱚᱣᱟ ᱱᱚᱝᱜᱽᱨᱟᱦᱟ ᱜᱮ ᱯᱟᱠᱤᱥᱛᱟᱱ ᱨᱮᱭᱟᱜ ᱢᱟᱮᱟᱝ ᱩᱛᱟᱹᱨ ᱱᱟᱝᱜᱽᱨᱟᱦᱟ ᱟᱨ ᱠᱟᱹᱣᱰᱤ ᱟᱨᱤ ᱟᱣᱛᱟᱱ ᱜᱟᱲ᱾

ᱧᱩᱛᱩᱢ
ᱥᱤᱱᱫᱷ ᱟᱹᱲᱟᱹ ᱫᱚ ᱥᱚᱝᱥᱠᱨᱤᱛ ᱟᱹᱲᱟᱹ ᱠᱷᱚᱱ ᱚᱢᱚᱱ ᱟᱠᱟᱱᱟ, ᱱᱤᱭᱟᱹ ᱨᱮᱭᱟᱜ ᱢᱮᱱᱮᱠ ᱫᱚ ᱜᱟᱰᱟ ᱠᱟᱱᱟ, ᱡᱟᱦᱟ ᱫᱚ ᱥᱤᱫᱷᱩ ᱜᱟᱰᱟ ᱵᱩᱡᱷᱟᱹᱣᱚᱜ ᱠᱟᱱᱟ᱾ ᱥᱤᱱᱫᱷ ᱯᱚᱨᱩᱥᱚᱫᱽ ᱨᱮ ᱯᱟᱥ ᱟᱠᱟᱱ ᱢᱤᱫ 1988 ᱥᱮᱨᱢᱟ ᱨᱮᱭᱟᱜ ᱟᱹᱨᱩ ᱯᱷᱮᱨᱟᱣ ᱵᱤᱞ ᱦᱚᱛᱮ ᱛᱮ ᱱᱚᱣᱟ ᱨᱮᱭᱟᱜ ᱟᱲᱟᱝ ᱫᱚ ᱥᱤᱱᱫᱷ ᱢᱮᱱᱛᱮ ᱛᱚᱞ ᱫᱚᱦᱚᱭᱮᱱᱟ᱾

ᱱᱟᱜᱟᱢ
ᱟᱞᱮᱠᱡᱮᱰᱟᱨ ᱫᱟ ᱜᱨᱮᱴ ᱟᱜ ᱟᱹᱭᱩᱨ ᱛᱮ 325 ᱢᱟᱹᱥᱤ ᱢᱟᱲᱟᱝ ᱨᱮ ᱥᱤᱱᱫᱷ ᱫᱤᱥᱚᱢᱮ ᱡᱤᱛᱠᱟᱹᱨ ᱞᱮᱫᱟ᱾ ᱩᱱ ᱠᱷᱚᱱ ᱜᱮ ᱜᱨᱤᱠ ᱦᱚᱲ ᱠᱚᱫᱚ ᱤᱱᱫᱚ ᱢᱮᱱ ᱛᱮᱠᱚ ᱧᱩᱢ ᱦᱟᱞᱟᱝ ᱫᱮᱞᱟ᱾

ᱥᱮᱪᱮᱫ
ᱯᱟᱹᱨᱥᱤ
ᱥᱤᱱᱫᱷ ᱴᱚᱴᱷᱟ ᱨᱮ ᱨᱚᱲᱚᱜ ᱠᱟᱱᱟ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱫᱚ ᱥᱤᱱᱫᱷᱤ ᱠᱟᱱᱟ᱾ ᱥᱤᱱᱫᱷᱤ ᱯᱟᱠᱤᱥᱛᱟᱱ ᱨᱮᱭᱟᱜ (ᱯᱟᱧᱡᱟᱵᱤ ᱟᱨ ᱯᱟᱥᱛᱚ ᱛᱟᱭᱚᱢ) ᱛᱮᱥᱟᱨ ᱢᱟᱨᱟᱝ ᱯᱟᱹᱨᱥᱤ ᱠᱟᱱᱟ ᱟᱨ ᱮᱥᱠᱟᱨ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ᱾ ᱱᱚᱣᱟ ᱯᱟᱹᱨᱥᱤ ᱵᱟᱹᱲᱛᱤ ᱥᱤᱱᱫᱷᱤ ᱦᱚᱲ ᱠᱚᱠᱚ ᱞᱟᱲᱪᱟᱲᱮᱫ ᱠᱟᱱᱟ ᱩᱱᱠᱩ ᱥᱟᱶ ᱥᱟᱶᱛᱮ ᱢᱤᱫ ᱵᱟᱨ ᱥᱤᱱᱫᱷᱤ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱦᱚ ᱢᱮᱱᱟᱜ-ᱟ, ᱡᱮᱞᱮᱠᱟ- ᱞᱟᱫᱤ, ᱠᱩᱪᱩ, ᱛᱷᱟᱨᱤ ᱟᱨ ᱥᱤᱱᱫᱷᱤ ᱥᱟᱨᱟᱭᱠᱤ ᱮᱢᱟᱱ ᱯᱟᱹᱨᱥᱤ ᱦᱚ' ᱥᱤᱱᱫᱷᱤ ᱯᱟᱹᱨᱥᱤ ᱢᱮᱱ ᱛᱮᱜᱮ ᱢᱮᱱᱚᱜᱚᱜ ᱠᱟᱱᱟ᱾
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘

ᱵᱟᱦᱚᱨᱮ ᱡᱚᱱᱚᱲ

 Sindh Transport Department official website
 Government of Sindh 
 Guide of Sindh 
 Map of the districts of Sindh

 WorldStatesmen – Pakistan – Provinces : Sindh

ᱥᱟᱹᱠᱷᱭᱟᱹᱛ